***Позив за учешће у јавној расправи о Нацрту Плана развоја Општине Топола за период 2021-2031***

Датум: 01.03.2021. године,

Поштоване грађанке и грађани,

Општина Топола у процесу израде Плана развоја за период 2021-2031 година, након прибављених података, анкетирања и консултација са релевантним друштвеним групама, институцијама и удружењима грађана организује догађај јавне расправе о Нацрту Плана развоја, на коме ће представити Нацрт Плана развоја за период 2021-2031 година.

На догађај јавне расправе се позивају представници стручне јавности, представници организација цивилног друштва, предузетника, представници установа, као и сви заинтересовани грађани и грађанке Општине Топола.

Користимо ову прилику да Вас позовемо да присуствујете догађају јавне расправе дана **11.03.2021.године**, од **11,00 часова до 13,00 часова** у просторији Скупштинске сале општине Топола, број 20, ул.Булевар Краља Александра I број 9 у Тополи.

Програм јавне расправе садржи:

* Уводну реч
* Представљање Нацрта Плана развоја за период 2021-2031 година
* Дискусија и закључак

Са Нацртом Плана развоја општине Топола за период 2021-2031 година и Прегледом и анализом постојећег стања општине Топола који је обавезан прилог овог документа јавне политике можете се упознати на званичном сајту општине Топола [**www.topola.rs**](http://www.topola.rs)

Имајући у виду тренутну епидемиолошку ситуацију, потребно је да ако имате коментаре, примедбе, сугестије и друго мишљење исте пошаљете (у слободној форми), са кратким образложењем на следеће електронске адресе најдаље **до 15.03.2021. године ( 15,00 сати**):

[*predsednik@topola.cом*](mailto:predsednik@topola.cом)

[*ler@topola.com*](mailto:ler@topola.com)

[*vukicevicmilan@topola.com*](mailto:vukicevicmilan@topola.com)

или предате у писаној форми на писарници општине Топола **најдаље до 15.03.2021.године (15,00 часова).**

На основу ваших предлога, примедби и сугестија Комисија за спровођење јавне расправе сачиниће и објавити извештај о спроведеној јавној расправи на званичном сајту општине Топола.

На овај начин Општина Топола укључује грађане и грађанке у процес израде Плана развоја општине Топола за период 2021-2031 година као кључног документа за развој наше заједнице.

С поштовањем,

Председник општине Топола

Игор Петровић, с.р.